
צו נכי רדיפות הנאצים (שינוי שיעורי התגמולים), התשס"א-2000
תקנות נכי מלחמה בנאצים (טיפול רפואי) (תיקון), התשס"א-2000



צו נכי רדיפות הנאצים (שינוי שיעורי התגמולים), התשס"א2000-
תקנות נכי מלחמה בנאצים (טיפול רפואי) (תיקון), התשס"א2000-






מ"מ היו"ר יאיר פרץ:		אני מתכבד לפתוח את ישיבת ועדת העבודה, 
 				הרווחה והבריאות.

גיא קריגר:			תיקון טכני. הסמכויות של שר האוצר הן לפי חוק 
 				נכי מלחמה בנאצים באישור ועדת העבודה והרווחה של הכנסת, וסמכויות לפי חוק נכי רדיפות הנאצים באישור ועדת הכספים של הכנסת.

אני אקים ואומר שצו מקביל לגבי נכי רדיפות הנאצים, שינוי שיעור התגמולים, אושר אתמול בוועדת הכספים. מדובר למעשה בתיקון שהוא כנוהג. מרגע שמתעדכנות הגמלאות שמשולמות לנכי צה"ל ולמשפחות שלהם, אנחנו מבצעים עדכון מקביל בנכי רדיפות הנאצים ונכי מלחמה בנאצים ומעדכנים לא בסכומים אלא בשיעורים. אם הוא עלה באיקס אחוז לגבי נכי צה"ל, באותו איקס אחוז הוא יועלה לגבי נכי המלחמה.

מ"מ היו"ר יאיר פרץ:		מה ההפרש?

גיא קריגר:			לגבי נכי מלחמה, למיטב זיכרוני הסכומים הם די 
 				זהים. אני יכול לומר שהיה עדכון די מסיבי בשנת 1996 וזה בעקבות בג"ץ שהוגש נגד שר האוצר והבג"ץ המליץ להעלות את השיעורים והשיעורים הועלו והשתרש הנוהג הזה של העדכון לנכי המלחמה ונכי הרדיפות בהתאם לעדכונים של נכי צה"ל.

שר הביטחון ביצע לאחרונה – בחודש אוגוסט ובחודש אוקטובר – שני עדכונים כאשר האחד חל רטרואקטיבית מאוקטובר 1999 ואחד שחל מאוקטובר 2000  ובהתאם לעדכונים האלה ביצענו עדכונים גם בצווים לגבי נכי המלחמה וגם לגבי נכי הרדיפות.

אני אומר במאמר מוסגר שהמוסד של נזקקות שקיים בחוק נכי המלחמה ובחוק נכי הרדיפות לא קיים אצל נכי צה"ל ואנחנו חושבים שמן הראוי לבצע עדכונים לכל רוחב המערכת.

אנחנו מבקשים מהוועדה לאשר את ההעלאה באותם שיעורים שניתנו לחיילי צה"ל.

מ"מ היו"ר יאיר פרץ:		יש למישהו התנגדות? יש למישהו מה לומר או 
 				להוסיף? אין.

ג'ודי וסרמן:			אתה הבטחת תשובה לוועדה מדוע העדכונים 
 				נעשים רק לגבי האוכלוסייה הקודמת. אני מדברת על תקנה 5. מדוע העדכונים לא נעשים לגבי אוכלוסייה חדשה.

גיא קריגר:			התיקון שנעשה לחוק בשנת 1983 הוא תיקון 
 				שקבע שהוא יחול רק על מי שתהפוך אלמנה אחרי התיקון. דהיינו, על אלה שהיו אלמנות עוד לפני 1983 חלה ההוראה הקודמת ואנחנו ממשיכים לעדכן את ההוראה הזאת בהקדם. מה שהבטחתי לג'ודי זה לומר מדוע לפני התיקון הזה הייתה הפרדה בין אלמנה של נכה שדרגתו בין 10 ל18- לבין 19 עד 39, לבין 40 עד 49 ואת זה אני אעשה בהמשך.

מ"מ היו"ר יאיר פרץ:		אושר.

